Ehdotus: neuvoston asetus Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen soveltamisalaan kuuluvalla alueella sovellettavista eräistä valvontatoimenpiteistä 16 päivänä joulukuuta 1999 annetun neuvoston asetuksen (EY) N:o 2791/1999 muuttamisesta /* KOM/2000/0686 lopull. - CNS 2000/0280 */



Virallinen lehti nro 096 E , 27/03/2001 s. 0135 - 0135



Ehdotus: NEUVOSTON ASETUS Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen soveltamisalaan kuuluvalla alueella sovellettavista eräistä valvontatoimenpiteistä 16 päivänä joulukuuta 1999 annetun neuvoston asetuksen (EY) N:o 2791/1999 muuttamisesta (komission esittämä) PERUSTELUT Koillis-Atlantin kalastuskomissio (NEAFC) hyväksyi vuonna 1998 valvontasuunnitelman, joka tuli voimaan 1 päivänä heinäkuuta 1999. Suunnitelmaan kuuluu erityisesti kyseisellä kalastusalueella kalastaviin sopimuspuolten aluksiin sovellettavia valvontatoimenpiteitä, merellä suoritettavien tarkastusten järjestelmä, johon sisältyvät vastavuoroiset tarkastukset sekä rikkomisten seurantamenettely, ja muiden kuin sopimuspuolten alusten tarkastaminen satamassa. Suunnitelma on saatettu osaksi yhteisön lainsäädäntöä Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen soveltamisalaan kuuluvalla alueella sovellettavista eräistä valvontatoimenpiteistä 16 päivänä joulukuuta 1999 annetulla neuvoston asetuksella (EY) N:o 2791/1999. Neuvosto päätti lisäksi 22 päivänä marraskuuta 1999 ottaa käyttöön vuodelle 2000 yhteisön väliaikaisen tarkastus- ja valvontajärjestelyn, jossa vastuu valvonnasta jakautuu jäsenvaltioiden ja komission kesken. Tämän väliaikaisen järjestelyn keston oli määrä mahdollistaa komission ja jäsenvaltioiden keskinäisten velvoitteiden arviointi, ja komission puolestaan oli määrä esittää 30 päivään syyskuuta 2000 mennessä ehdotuksensa lopullisen järjestelmän luomiseksi. Siitä huolimatta, että arviointi on käynnissä, vuoden määräaika näyttää tällä hetkellä liian lyhyeltä NEAFC:n suunnitelman toteuttamisesta aiheutuvien velvoitteiden perusteelliseen arvioimiseen. Komissio on toisaalta käynnistänyt kansainvälisten vesien valvontaa ja erityisesti kalastusalan alueellisten järjestöjen omille sääntelyalueilleen hyväksymien valvontajärjestelmien soveltamista yhteisössä koskevan kokonaisarvioinnin. Näistä kahdesta syystä väliaikaista järjestelyä olisi jatkettava 31 päivään joulukuuta 2003, jolloin komission tehtävänä on esittää ehdotuksensa viimeistään 30 päivänä syyskuuta 2003. Asetus (EY) N:o 2791/1999 olisi muutettava tätä vastaavasti. Komissio ehdottaa, että neuvosto hyväksyisi tämän asetuksen. 2000/0280 (CNS) Ehdotus: NEUVOSTON ASETUS Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen soveltamisalaan kuuluvalla alueella sovellettavista eräistä valvontatoimenpiteistä 16 päivänä joulukuuta 1999 annetun neuvoston asetuksen (EY) N:o 2791/1999 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen [1], [1] EYVL C , , s. . ottaa huomioon Euroopan parlamentin ehdotuksen [2], [2] EYVL C , , s. . sekä katsoo seuraavaa: (1) Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen soveltamisalaan kuuluvalla alueella sovellettavista eräistä valvontatoimenpiteistä 16 päivänä joulukuuta 1999 annetun neuvoston asetuksen (EY) N:o 2791/1999 [3] 30 artiklassa säädetään tiettyjen artiklojen tilapäisestä soveltamisesta 31 päivään joulukuuta 2000 saakka. Komission on esitettävä viimeistään 30 päivänä syyskuuta 2000 ehdotuksensa lopullisen järjestelmän vahvistamisesta. [3] EYVL L 337, 30.12.1999, s. 1. (2) Lopullisen järjestelmän vahvistamiseen tähtäävää ehdotusta odotettaessa olisi säädettävä 6 artiklan 2 ja 3 kohdan sekä 8, 10 ja 11 artiklan tilapäisen soveltamisen jatkamisesta 31 päivään joulukuuta 2003. (3) Asetus (EY) N:o 2791/1999 olisi sen vuoksi muutettava tätä vastaavasti, ON ANTANUT TÄMÄN ASETUKSEN: 1 artikla Muutetaan asetus (EY) N:o 2791/1999 seuraavasti: 1. Poistetaan 6 artiklan 3 kohdan sekä 8, 10 ja 11 artiklan alaviitteet. 2. Korvataan 30 artiklassa ilmaisu "31 päivään joulukuuta 2000" ilmaisulla "31 päivään joulukuuta 2003", ja ilmaisu "30 päivään syyskuuta 2000" ilmaisulla "30 päivään syyskuuta 2003". 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja